Diari Oficial de la Generalitat Valenciana


Sumari del DOGV 4292, del 15-07-2002 (2002/7712)

Concurs número 300/02. Concessió per a l'explotació del servici públic d'abastiment d'aigua potable i clavegueram al terme municipal d'Alzira.
----------------------------------------------------------------------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/7712


Data del document
:   08-07-2002

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * contracte administratiu

Concurs número 300/02. Concessió per a l'explotació del servici públic d'abastiment d'aigua potable i clavegueram al terme municipal d'Alzira. [2002/X7712]
  
1. Entitat adjudicadora
  
a) Organisme: Ajuntament d'Alzira
  
b) Dependència que tramita l'expedient: servicis públics.
  
c) Número d'expedient: 300/02
  
2. Objecte del contracte
  
a) Descripció de l'objecte: la concessió per a la gestió directa dels servicis del subministrament i abastiment d'aigua potable i clavegueram a Alzira i la gestió i execució de les obres pròpies dels servicis esmentats.
  
b) Lloc d'execució: casc urbà d'Alzira, la seua zona industrial i les urbanitzacions que hui en dia atén l'actual concessionari i les que en un futur es puguen incorporar al servici.
  
c) Termini d'execució: la concessió tindrà una durada de vint-i-cinc anys comptadors a partir de la data d'inici de la prestació dels servicis, sense possibilitat de cap pròrroga.
  
d) Indicar si l'execució del contracte comprèn l'execució d'obres: el contracte comprèn l'execució de les obres pròpies dels servicis de subministrament d'aigua potable i clavegueram esmentat.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació o cànon d'explotació
  
Import total (euros). El concessionari assumirà el compromís econòmic següent:
  
- Aportar a l'Ajuntament, a la signatura del contracte, l'import inicial fix ofertat en concepte de drets d'ús dels béns afectes al servici.
  
- Ingressar una garantia econòmica, a la signatura del contracte, per l'import ofertat en concepte d'obres d'infraestructurs dels servicis, disponible per l'Ajuntament contra certificació d'execució de les obres d'infraestructura previstes.
  
- Aportar a l'Ajuntament dins del primer trimestre de l'any natural següent, el percentatge ofertat sobre el volum de facturació de l'empresa concessionària de l'any anterior.
  
5. Garantia
  
Provisional: vint mil euros
  
6. Obtenció de documentació i informació
  
a) Entitat: Ajuntament d'Alzira (Servicis Públics)
  
b) Adreça: carrer de Sant Roc, 6 (segona planta)
  
c) Localitat i codi postal: Alzira 46997
  
d) Telèfon: 02 140 45 36
  
e) Telefax: 96 240 13 91
  
f) Data límit d'obtenció de documents i informació: fins a la data límit de presentació de proposicions.
  
7. Requisits específics del contractista
  
Solvència econòmica i financera i solvència tècnica i professional: segons disposa l'article 15 del plec de condicions economicoadministratives que regix la present contractació.
  
8. Presentació de les ofertes o de les sol·licituds de participació
  
a) Data límit de presentació: 20 dies hàbils, comptadors a partir del següent de la seua publicació en el Boletín Oficial del Estado, tret que l'últim dia siga dissabte, i en este cas finalitzarà el termini el dia següent hàbil.
  
b) Documentació que integrarà les ofertes: segons disposa l'article 15 del plec de condicions economicoadministratives que regixen la present contractació.
  
c) Lloc de presentació:
  
1ª Entitat Ajuntament d'Alzira. Registre general d'entrada (de 9 a 14 hores)
  
2ª Adreça: carrer de Sant Roc, 6
  
3ª Localitat i codi postal : Alzira 46650
  
d) Termini durant el qual el licitador estarà obligat de mantindre la seua oferta (concurs): una vegada presentada la proposició, esta no podrà ser retirada sota cap pretext.
  
9. Obertura de les ofertes
  
a) Entitat Ajuntament d'Alzira. Saló de sessions
  
b) Adreça: carrer de Sant Roc, 6
  
c) Localitat: Alzira
  
d) Data: Sobre A, en sessió no pública, el dia 5 de setembre de 2002, sempre que s'haja complit el termini de vint dies hàbils de presentació de proposicions a comptar des de la publicació de l'anunci de la convocatòria en el Boletín Oficial del Estado i, alhora, hagen transcorregut onze dies naturals a comptar des de la finalització del termini de presentació de pliques, als efectes de possibilitar la presentació de proposicions per correu. En tot cas, la data establida per a l'obertura de proposicions s'entendrà prorrogada de forma que es complisquen els dos terminis anteriors, i en el supòsit que siga dissabte, es procedirà a la qualificació el primer dia hàbil següent.
  
Sobre B, quatre dies naturals després de l'obertura del sobre A, tret que siga dissabte, i en este cas es procedirà a l'obertura el primer dia hàbil següent, en sessió pública.
  
E) Hora: Sobre B, a les 18 hores.
  
10. Altres informacions
  
L'exposició del plec de clàusules economicoadministratives particulars, del plec de prescripcions tècniques i de l'anunci per a la presentació de proposicions de licitació es realitzarà en unitat d'acte, i s'hi podran presentar reclamacions contra els plecs durant els huit dies hàbils següents a la publicació de l'anunci en el Butlletí Oficial de la Província.
  
També podran presentar-se proposicions per correu, i en este cas la persona interessada haurà d'acreditar, amb el resguard corresponent, la data d'imposició de l'enviament en l'Oficina de Correus i anunciar el mateix dia a l'òrgan de contractació, per fax, la proposició en el cas que es rebera fora del termini fixat en l'anunci de licitació.
  
Això no obstant, transcorreguts deu dies des de l'acabament del termini de presentació, no serà admesa cap proposició enviada per correu.
  
11. Despeses d'anuncis
  
Seran per compte de l'adjudicatari.
  
12. Si fa el cas, portal informàtic o pàgina web on figuren les informacions relatives a la convocatòria, o on poden obtindre's els plecs
  
Ajuntament d'Alzira, carrer de Sant Roc núm. 6, Alzira.
  
Alzira , 8 de juliol de 2002.- L'alcalde: Pedro C. Grande Diago.
  
ANNEX
  
Model de proposició
  
El Sr./la Sra. ... , veí/ïna d ... amb domicili a ... , i NIF número ... , en plena possessió de la seua capacitat jurídica i d'obrar, en nom propi (o en representació d ... , conforme acredita amb poder notarial declarat bastant), assabentat/da de l'anunci publicat en el BOE número ... de data ... i del plec de condicions que regix el concurs per a la contractació de la ?Concessió de l'explotació dels servicis públics municipals d'abastiment d'aigua potable i clavegueram d'Alzira?, es compromet a prendre'lstomarlos a su cargo en las condiciones establecidas en dichos pliegos de condiciones que acal seu càrrec íntegrament i es compromet de realitzar i desplegar la concessió esmentada segons la memòria i les circumstàncies incloses en la corresponent documentació que aporta.
  
Oferix aportar a l'Ajuntament en concepte de dret d'ús pels béns afectes al servici objecte de la concessió, un import inicial fix d ... euros.
  
Oferix a l'Ajuntament en concepte d'aportació a obres d'infraestructures dels servicis l'import d ... euros.
  
Oferix a l'Ajuntament un ... % de la facturació tarifària anual, en concepte d'import variable anual.